Source: https://tasz.hu/cikkek/munkaspart-vs-fovarosi-birosag-elnoke
Timestamp: 2020-05-27 09:21:52
Document Index: 11278120

Matched Legal Cases: ['Bíróság ', 'Bíróság ', 'Bíróság ', 'Bíróság ', 'Bíróság ', 'bíróság ', 'bíróság ', 'bíróság ', 'bíróság ', 'Bíróság ', 'Bíróság ', 'bíróság ']

Munkáspárt vs. Fővárosi Bíróság Elnöke | TASZ TASZ | Munkáspárt vs. Fővárosi Bíróság Elnöke
Munkáspárt vs. Fővárosi Bíróság Elnöke
A Fővárosi Bíróság elnökének feljelentése nyomán a Munkáspárt elnökségi tagjai ellen rágalmazás miatt emeltek vádat - interjú a védelmet képviselő TASZ ügyvédjével
A Munkáspárt elnökét az eljárás során a TASZ ügyvédje képviselte, mivel álláspontunk szerint az elnökség nyilatkozatában bírósági döntéssel kapcsolatban fogalmazódik meg vélemény, s ez nem lehet alapja büntető eljárás megindításának, lefolytatásának.
Álláspontunk szerint egy nyílt, demokratikus jogállamban mindenkinek joga van arra, hogy véleményét bírósági ítéletekkel szemben szabadon kifejtse, s a szólás szabadsága ekörben büntetőjogi eszközökkel nem korlátozható.
A Székesfehérvári Városi Bíróság úgy ítélte meg, hogy a Munkáspárt nyilatkozatában nem vélemény, hanem tényre utaló közvetlen kifejezés valósult meg, amely tény valótlan volt, ezért a rágalmazás megállapítható. Büntetésül a bíróság az elnökségi tagok mindegyikét két évre próbára bocsátotta.
A városi bíróság azonban tévedett. Döntését megváltoztatták. A másodfokú bíróság ítéletében bűncselekmény hiányában felmentette az összes vádlottat: a Munkáspárt kijelentése nem volt gyalázkodó, az véletlenül sem rágalmazás, s a bíróság jóhírneve nem politikai nyilatkozatok függvénye.
Ebben a TASZ szerint abszurdnak minősíthető ügyben nem más, mint a Fővárosi Bíróság elnöke tette a feljelentést, és a TASZ örömmel fogadta, hogy a Fejér Megyei Bíróság felül tudott emelkedni azon, hogy ki volt a feljelentő.
Súlyosbító ítélet született Vágvölgyi és az Index ellen
Ma született ítéletében a másodfokú bíróság részben megváltoztatta a korábbi döntést, és 600-600 ezer forint sérelemdíjat állapított meg mind Vágvölgyi B. András, mind az Index esetében abban a perben, amit Áder János indított ellenük a köztársasági elnök katonai fogdaügyében. Az ügyben Vágvölgyit a TASZ képviseli.
A Társaság a Szabadságjogokért álláspontja a zászlóégetésről
Egy politikai közösség zászlajának nyilvános elégetése vegytiszta esete a politikai vélemény szavak nélküli, szimbolikus kifejezésének. Egyértelmű szimbolikája azzal függ össze, hogy a zászlóégetés nyilvános aktus, politikai véleménynyilvánítás. Ugyanakkor önmagában véve teljesen ártalmatlan abban az értelemben, hogy fizikailag semmilyen kárt nem okoz. Fel sem idézi az erőszakot, amennyiben csak a vélemény kifejezéséről szól, és nem járul hozzá további cselekvésre való felhívás.